Veltins-Arena

Veltins-Arena, tunnettu myös nimellä Arena AufSchalke, on Saksan Gelsenkirchenissa sijaitseva monitoimiareena. Se toimii jalkapallojoukkue Schalken kotistadionina ja oli nimellä FIFA WM-Stadion Gelsenkirchen yksi vuoden 2006 jalkapallon MM-kisojen pelipaikoista. Areena avattiin 13. elokuuta 2001, ja sen kapasiteetti kansallisen sarjan otteluissa on 61 481. Areenan erikoisuuksina ovat niin suljettava katto kuin ulos aurinkoon siirrettävissä oleva nurmikin. Stadionin nimioikeudet vuokrattiin vuonna 2005 olutpanimo Veltinsille, ja stadion sai siten sponsorinimekseen Veltins-Arenan.

Veltins-Arenalla pelattiin vuoden 2010 jääkiekon maailmanmestaruuskilpailujen avausottelu. Saksa voitti Yhdysvallat jatkoajalla 2–1.

Aiheesta muualla 

Areenan viralliset sivut

Saksan jalkapallostadionit
Nordrhein-Westfalenin urheilupaikat
Nordrhein-Westfalenin jalkapallo
Gelsenkirchen